बेदना ते अपमान दे मकाबले च होर ऐसी कोई चीज नेईं जेड़ी मनुक्खै दी आत्मा अंदर इक जलन पैदा करी सकै। इसै करी अपूर्ब सब किश भुल्लियै अपमान करने वालें दे बरुद्ध, जिंदा अपमान होए दा ऐ उंदी दर्द-बेदन दा मामला लेइयै जली उठेआ। भारती उस दी कठोर नोहारै पासै दिखदी-दिखदी हूनै तोड़ी चुप बेठी दी ही, पर अपूर्ब दी गल्ल मुकदे गै ओ दना भर मुसकराई ते फी उसने मूंऐ पर चपेड़ मारी होऐ। भारती दी कुसै बी गल्लै पर उसने अजे तोड़ी ध्यान नेहा दिता। पर हून ओ मकदे ङारें दे घेरे वांगर उसदे दमागै च घुम्मनघेर पान लगे। उसदे मुआं कोई गल्ल नेईं निकली।